MARWNAD, 
Er coffadwriaeth am y diweddar Barchedig John Jones, Curad Merthyr Tydvil, yr 


hwn a orphenodd ei yrfa av y XMOfed o Fehefin, 1888, er mawr alar i wreng a 


boneddig yn gyffredinol. 


Mesur— 
L 
Oer ochenaid, garw achwynion, 
Hyll yw galar holl drigolion, 
Aml ruddiau welai'n waeledd 
Gan wir wylo heno'n unwedd, 
O waith rhoddi Jones, wr hyddoeth, 
Yn ei feddrod, wr da hynod, a dianoeth. 
Pwy'n ddioernych a all ddirnad, 
Ac yn ddiau er ein gwallau ddweyd y colled; 
2. 
Hwn oedd enwog iawn ddiwinydd, 
Athraw hynaws, ac athronydd, 
A deallodd droad hollawl 
Ser aneirif nen wybrenawl; 
Cudeg ydoedd ben dysgawdwr, 
Mewn da urddas, hyddoeth addas, wiw ieithyddwr, 
A gwron doethwych cywrain dethawl, 
Hardd eiriangoeth, hoenus wiwddoeth hanesyddawl. 
3. 
Un caredig, cywir, odiaeth, 
Oedd yn deg i'r holl gym^dogaeth; 
A'i lais denawl, hylwys, doniog, 
Uniawn ydoedd íel gweinidog; 
Dewr oedd hwn uwch pechaduriaid, 


A thadmaeth diwyd, yn wir oedd hefyd, i^r ymddifaid; 


I ugeiniau rhoes yn geinwedd 
Fwynwych roddion o lawn galon lon ymgeledd. 
4. 
Ymwel'd â'r cleifion, union annedd, 
Oedd ei fryd mewn doeth hyfrydwedd, 
A?u cysuro trwy gais eirwedd 
Ym mhob helbul gul a gwaeledd ; 
Yno'n eirian fe'u cynghora, 
I gredu'n enw'r Gwr fu farw ar Galfaria, 
Fel y cawsant orwych gysur, 
'Tu draw i'r caufedd, rhag dialedd a rhwyg dolur. 
5. 
Porthu a dilladu ydoedd, 
Y tylodion gweinion gannoedd ; 
Y rhai'n heddyw oll a waeddant, 
A llef oeraidd, Ow! llefarant,— 
O! na chawn ni ein gwych anwyl 
Fugail hyglod, o'r bedd—wr parod i bob perwyl, 
'Un fu'n gweini ini ganwaith, 
Bob cynghorion o wych dirion iachawdwriaeth. 


Twynyrodyn, dyf Y 


* Oalon Drom.” 


6. 
Yn ŷr eglwys orwych, hyglod, 
Mae rhyw gwynfan oer i'w ganfod, 
Waith i'r angau a'i oer ingwedd 
Fynd â'r cyfaill doeth i'r caufedd ; 
Un mor ffyddlon, hylon, helaeth, 
Mwyn a haelwedd yn y degwedd weinidogaeth, 
Amyneddgar, hoywgar agwedd, 
Hardda fugail oedd, a diwael hyd y diwedd. 
7. 
Pa fodd gellaist, er ein gwallau, 
Frenin odiaeth dychryniadau, 
Dorri'n bugail byw ei agwedd, 
I'r oer weryd, er hir orwedd ; 
Gwr mor hyddysg a defnyddiol, 
Araul eirian, mwyn, a tharian Ysgrythyrol ? 
Ond cennad ydwyt ti, heb oedi, 
I fyn'd â'r duwiol i oes-oesol fynwes Iesu. 


9. 
Ust! Ust! fy Awen, gwell dystewi, 
Yma bellach yn ddiballu, 
Nis geill dynion, er pob doniau, 
Fynegu'n unwedd ei rinweddau; 
O blith galar oer ac wylo, 
Trwy gywirdrem, mae yn Salem yn preswylio, 
Gyda'r hen gyn-deidiau dedwydd, 
Yn seinio caniad i'r Oen diniwed â dawn newydd. 
9. 
Fry yng ngolau yr angylion, 
A'r gwyn euraidd delynorion, 
Yno'n addas heb ddiweddiad, 
Ym mhlith miloedd o seraphiaid, 
Bydd yn weddus, felus foli 
Duw'n drag wyddawl am ei radawl fwyn waredu. 
Coffeir ei union, anwyl enw, 
A'i wiw lafar, gwn nes elo'r dda'r yn ulw. 
10. 
Rho gynnorthwy, Arglwydd nerthol ! 
I'w berth'nasau mwyn mynwesol, 
I fyw'n addas, trwy'th gyf'rwyddyd, 
Yn eu galar maith a'u gofid, 
A”i lon addfwyn blant ymdifad, 
Drwy dy urddas, dwyn hwy'n addas dan dy nodded; 
Fel bo'u harchwaeth mewn da orchwyl, 
I lanw'n ddilys le eu hoenus wiwdad anwyl. 


DAVID JON ES, 


Neu, (DzEw1 GLAN TaAF,) a'i Cant. 





